### Resumé

Lodsejer har anmodet om planlægning syd for [adresse] i [adresse]. Området på cirka 9,9 hektar rummer markareal, lidt af eksisterende vej, [adresse], og et smalt areal til udvidelse af vejen. Der ønskes mulighed for at opføre 93 boliger fordelt på 48 tæt lav boliger som dobbelthuse og 45 åben lav boliger, heraf seks mindre åben lav boliger på kompaktparceller. Lokalplanen har været i offentlig høring fra 11. marts til 15. april 2024. Der er indkommet seks indsigelser, der ikke har givet anledning til at anbefale ændringer i lokalplanen. Lokalplanen har været i fornyet offentlig høring hos statslige myndigheder m.v. fra 19. juni til 14. august 2024, hvor der ikke er indkommet indsigelser. Lodsejer og forvaltning har fundet en tilføjelse om bebyggelsens udseende hensigtsmæssig.

### Sagsfremstilling

![Figur 1: Kort over [adresse]:image/jpeg;base64...)

*Figur 1: Kort over lokalplanområdet.*

![Figur 2: Udkast til fremtidig udnyttelse af [adresse]:image/jpeg;base64...)

*Figur 2: Udkast til fremtidig udnyttelse af lokalplanområdet.*

#### Planens historik

Teknisk Udvalg besluttede på mødet 22. november 2022, pkt. nr. 257, at igangsætte udarbejdelse af lokalplan nr. 1377.
Byrådet besluttede på mødet 6. marts 2024, pkt. nr. 49, at sende lokalplanen i offentlig høring.
Lokalplanforslaget har været i offentlig høring fra 11. marts til 15. april 2024.
På grund af en fejl hos plandata.dk blev der ikke udsendt høringsmeddelelse om lokalplanen til de statslige myndigheder m.v., der er høringsparter via plandata.dk.
Lokalplanen har derfor været i fornyet offentlig høring hos statslige myndigheder m.v. fra 19. juni til 14. august 2024.

#### Indsigelser/bemærkninger og ændringer af lokalplanen

Der er indkommet seks indsigelser. Indsigelserne omhandler faciliteter i [adresse], herunder bl.a. Thyregod Skole, trafik, hastighed, byggeveje, adgangsveje, boligtyper og -størrelser, eksisterende beboeres interesser og værdiforringelse, vejstrækning A – A, flagermus, lokalplan (byggegrunde), arbejdskørsel i byggeperioden, terrænregulering, udsigt og gener samt miljø og kulturarv.

Indsigelserne har ikke givet anledning til at anbefale ændringer i lokalplanen.
Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Lodsejer og forvaltning foreslår, at lokalplanens § 7, Bebyggelsens udseende, præciseres. Det vurderes, at den ønskede arkitektur med enten sadeltag eller ensidig taghældning, som vises på inspirationsfotos af tæt lav bebyggelse på lokalplanens bilag D, sikres bedre ved at tilføje bestemmelser om tagform/-hældning for tæt lav bebyggelse og om tagmateriale generelt.
Teknik & Miljø indstiller derfor, at følgende to bestemmelser tilføjes:

§ 7.x
Ved tæt lav bebyggelse skal tage enten være symmetriske sadeltage uden valm eller være med ensidig taghældning. På sadeltage skal taghældningen være mindst 15 og højst 45 grader. På tage med ensidig hældning skal taghældningen være mindst 10 og højst 15 grader.

§ 7.y
Malthe Poulsen skal udføres med tagsten (tegl eller beton), eternitskifer, forpatineret zink, sedum eller tagpap med listedækning.

Der er desuden foretaget mindre tekniske rettelser af lokalplanen.

#### Vurdering af afledte konsekvenser

Ved igangsætning af lokalplanen i november 2022 blev der foretaget en helhedsvurdering af boliglokalplanens afledte konsekvenser, herunder offentlige investeringer for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik. Helhedsvurderingen viste, at lokalplanen har afledte konsekvenser på de undersøgte forhold.
Der er udarbejdet en ny pladsprognose mht. dagtilbudspladser i [adresse] i juni 2024. Ifølge den nye prognose vurderes der at kunne blive mangel på dagtilbudspladser i [adresse] fra 2026 og frem på grund af ændring i søgemønster, reduktion i dagplejere, at udvidelse af vuggestuekapacitet påvirker børnehavekapacitet i [adresse] samt ændringer i boligprogrammet. Notat om kapacitetsvurdering for lokalplan nr. 1377 er vedlagt som bilag.

#### Overtagelsespligt/Frafaldserklæring

Morten Olsen, del af matr.nr. 5a Thyregod By, [adresse], der udgør størstedelen af området, er privatejet og overføres fra land- til byzone. Der foreligger en underskrevet og tinglyst frafaldserklæring.

Vejstrækning A - A, del af vejlitra 7000y, [adresse], er offentlig vej. Det smalle areal til udvidelse af vejen på del af matr.nr. 5an Thyregod By, [adresse] er kommunalt ejet. Begge arealer er i byzone.

### Klima og resiliensvurdering

Nyt byggeri og anlægsarbejde vil altid øge udledningen af CO2. Området grænser op til eksisterende boligområder, hvor stamvej allerede er anlagt og kun skal udvides på en kort strækning. Det vil begrænse nyanlæggelse og råstofforbrug, at boligområdet kan tilknyttes eksisterende infrastruktur. Der skal primært anvendes langtidsholdbare facadematerialer som tegl og træ. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 28. maj, punkt 115:

**at** udvalget anbefaler over for Byrådet, at lokalplan nr. 1377 vedtages endeligt med de af forvaltningen indstillede ændringer,

**at** indsigelserne ikke har givet anledning til at anbefale ændringer i lokalplanen, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

#### Beslutning, den 28. maj, punkt 115:

Udsat.

### Indstilling Teknik- og Miljødirektøren indstiller

**at** udvalget anbefaler over for Byrådet, at lokalplan nr. 1377 vedtages endeligt med de af forvaltningen indstillede ændringer,

**at** indsigelserne ikke har givet anledning til at anbefale ændringer i lokalplanen, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

### Beslutning

Anbefalet, med den bemærkning at udvalget ønsker en sag om de trafikale forhold på et kommende møde.